CELEX: 62009CA0258
Language: fi
Date: 2010-03-04 00:00:00
Title: Asia C-258/09: Unionin tuomioistuimen tuomio (kuudes jaosto) 4.3.2010 — Euroopan komissio v. Belgian kuningaskunta (Jäsenyysvelvoitteiden noudattamatta jättäminen — Ympäristö — Direktiivi 2008/1/EY — ympäristön pilaantumisen ehkäisemisen ja vähentämisen yhtenäistäminen — Direktiivin määräajassa tapahtuvan täytäntöönpanon laiminlyönti)

1.5.2010   
            
            
               FI
            
            
               Euroopan unionin virallinen lehti
            
            
               C 113/14
            
         Unionin tuomioistuimen tuomio (kuudes jaosto) 4.3.2010 — Euroopan komissio v. Belgian kuningaskunta
   (Asia C-258/09) (1)
   
   (Jäsenyysvelvoitteiden noudattamatta jättäminen - Ympäristö - Direktiivi 2008/1/EY - ympäristön pilaantumisen ehkäisemisen ja vähentämisen yhtenäistäminen - Direktiivin määräajassa tapahtuvan täytäntöönpanon laiminlyönti)
   2010/C 113/20
   Oikeudenkäyntikieli: ranska
   
      Asianosaiset
   
   
      Kantaja: Euroopan komissio (asiamiehet: A. Alcover San Pedro ja A. Marghelis)
   
      Vastaaja: Belgian kuningaskunta (asiamies: T. Materne)
   
      Oikeudenkäynnin kohde
   
   Ympäristön pilaantumisen ehkäisemisen ja vähentämisen yhtenäistämiseksi 15.1.2008 annetun Euroopan parlamentin ja neuvoston direktiivin 2008/1/EY (EUVL L 24, s. 8) 5 artiklan 1 kohdassa edellytettyjen, Vallonian hallintoaluetta koskevien toimenpiteiden toteuttamatta jättäminen tai niistä ilmoittamatta jättäminen asetetussa määräajassa — Olemassa olevat laitokset, joilla voi olla vaikutuksia ilmaan, veteen ja maaperään kohdistuviin päästöihin sekä ympäristön pilaantumiseen.
   
      Tuomiolauselma
   
   
               1)
            
            
               Belgian kuningaskunta ei ole noudattanut ympäristön pilaantumisen ehkäisemisen ja vähentämisen yhtenäistämiseksi 15.1.2008 annetun Euroopan parlamentin ja neuvoston direktiivin 2008/1/EY mukaisia velvoitteitaan, koska se on sallinut Vallonian hallintoalueella olemassa olevien laitosten toiminnan kyseisen direktiivin 5 artiklan 1 kohdan vastaisesti, sillä direktiivin 3, 7, 9, 10 ja 13 artiklan, 14 artiklan a ja b alakohdan ja 15 artiklan 2 kohdan vaatimuksia ei ole noudatettu ja tällainen toiminta on jatkunut määräajaksi asetetun 30.10.2007 jälkeen.
            
         
               2)
            
            
               Belgian kuningaskunta velvoitetaan korvaamaan oikeudenkäyntikulut.
            
         
      (1)  EUVL C 220, 12.9.2009.